AS บวกแรง 6% รับแผนครึ่งหลังลุยเปิดเกมใหม่ หนุนกำไรปี 64-65 โตเฉลี่ย 29%
AS บวกแรง 6% รับแผนครึ่งหลังลุยเปิดเกมใหม่ หนุนกำไรปี 64-65 โตเฉลี่ย 29% แนะซื้อเป้า 26.50 บ.
AS บวกแรง 6% รับแผนครึ่งหลังลุยเปิดเกมใหม่ หนุนกำไรปี 64-65 โตเฉลี่ย 29% แนะซื้อเป้า 26.50 บ.
26 ต.ค. 2564

ผู้สื่อข่าวรายงานว่า วันนี้(26 ต.ค.2564) ราคาหุ้นบริษัท เอเชียซอฟท์ คอร์ปอเรชั่น จำกัด (มหาชน) หรือ AS ปิดภาคเช้าอยู่ที่ 20.50 บาท บวก 1.20 บาท หรือ 6.22% สูงสุดที่ 20.70 บาท ต่ำสุดที่ 19.40 บาท ด้วยมูลค่าซื้อขาย 207.11 ล้านบาท

บล.กรุงศรี ระบุในบทวิเคราะห์(18 ต.ค.64) ว่า AS ประกอบธุรกิจ Game Publisher ในกลุ่มประเทศ South East Asia โดยมีสัดส่วนรายได้แบ่งเป็นไทย 29% สิงคโปร์ 26% มาเลเซีย 23% ฟิลิปปินส์  22% ในช่วงสามปีที่ผ่านมาบริษัทมีการ Reorganize องค์กร ลดต้นทุน รุกหาเกมระดับ Premium และเกมมือถือมากขึ้น โดยครึ่งหลังปีนี้บริษัทมีแผนเปิดเกมใหม่ 5 เกม เป็นเกมมือถือ 3 เกมและเกม PC 2 เกม
บริษัทจะเริ่มรับรู้รายได้จากเกม Cabal Mobile ที่ประเทศฟิลิปปินส์และเวียดนามใน ไตรมาส 3/2564 และรับรู้รายได้เกม Gujian ประเทศสิงค์โปร์และมาเลเซียเต็มไตรมาส
ขณะที่ไตรมาส 4/2564 บริษัทจะเริ่มรับรู้รายได้เกม Real Yulgang Mobile ในประเทศไทยและอีกสองเกมที่จะเปิดเพิ่ม ทั้งนี้คาดว่าบริษัทจะสามารถเติบโตอย่างต่อเนื่องในปี 2565 จากการรับรู้เกมที่เปิดในช่วงครึ่งหลังปี 2564 เต็มปี และแผนเปิดเกมระดับ Premium ที่มีแฟนคลับติดตามจากนิยาย ภาพยนตร์ หรือ Series ดัง (Intellectual Property) อย่าง Terra Classic กับ Elyon ประเมินคาดกำไรปี 2564 เติบโต 54% เป็น 522 ล้านบาท และกำไรปี 2565 เติบโตต่ออีก 20% เท่ากับ 625 ล้านบาท
แนะนำ “ซื้อ” หนุนโดยกำไรที่มีโอกาสเติบโตจากแผนเปิดเกมระดับ IP ต่อเนื่อง และภาวะอุตสาหกรรมเกมที่เติบโตราว 8-12% ใน 2-3 ปีข้างหน้า รวมถึงโอกาสเติบโตเพิ่มในเวียดนาม ประเมินกำไรระหว่างปี 2564-2565 เติบโตเฉลี่ย (CAGR) 29% ต่อปี กำหนดราคาเป้าหมาย 26.50 บาทต่อหุ้น อิง PE 18x FY22F EPS